钦定古今图书集成/明伦汇编/氏族典/第340卷 > 刘玑
## 钦定古今图书集成/明伦汇编/氏族典/第340卷 > 刘玑

按《金史刘玑传》：“玑字仲璋，益都人也。登天德三年进
士第。大定初，为太常博士，改左拾遗，兼许王府文学，
累除同知漕运司事，授户部员外郎，条上便宜数事。
擢潍州刺史，徙知济州。未几，迁同知北京留守事。坐
曲法放免奴婢诉良者，左降管州刺史。明昌二年，入
为国子司业，转祭酒，寻擢太常卿。承安二年卒。”